Her lå Anne begravd i snømassene i sitt eget kjøkken
Bildet øverst i denne saken viser kjøkkenet, og hullet redningsmennene frenetisk gravde for å få henne i sikkerhet. – Hun er sjokkert, men ufattelig glad det gikk bra med henne og familien, sier Frank Jakobsen – Anne Kristins fetter – til VG. Hele det tett sammensveisede lokalsamfunnet er svært preget av tragedien som rammet lørdag formiddag: En mann er bekreftet omkommet, minst ti er sendt til sykehus - og lørdag ettermiddag evakuers hele boligområdet Nybyen. De utrolige bildene fra restene av det som en gang var familiens hjem, viser hvilke de enorme kreftene som var i sving da snøen braste ned fra Sukkertoppen lørdag formiddag. På kjøkkenet i det karakteristiske spisshuset i sentrum av Longyearbyen, sto Anne Kristine bare i slåbroken da snømassene smadret inn i huset. – Hun lå under halvannen meter snø på kjøkkengulvet. Mikrobølgeovnen hadde ramlet ned på gulvet ved siden av henne, så hun slo på den for å lage lyd, så noen skulle høre henne, forteller Frank.Ifølge Svalbardposten – som først fortalte den dramatiske historien – var samboeren Jan Olav Sæter i stuen da snøraset traff. Sønnen (12) var i andreetasjen. - Det var store ødeleggelser i stuen, men ikke like mye snø som på kjøkkenet. Så Jan Olav kom seg ut gjennom et vindu. Det var snø helt opp til vinduet i andreetasje, så han fikk han berget sønnen ut av vinduet, forteller fetteren til VG. Imens strømmet redningsmannskaper, frivillige og naboer mot huset. Det gjorde også Frank, som kom til huset mens mannskapene gravde etter kvinnen som var begravd på kjøkkenet.– Hun lå under halvannen meter snø på kjøkkengulvet. Mikrobølgeovnen hadde ramlet ned på gulvet ved siden av henne, så hun slo på den for å lage lyd, så noen skulle høre henne, forteller Frank – som anslår at hun kan ha ligget under snømassene i så mye som 45 minutter. Lørdag ettermiddag fikk hun behandling på sykehuset i Longyearbyen. Selv om hun ikke ønsker å snakke med media, forteller hun gjennom et familiemedlem hvordan hun tenkte på mann og barn da hun lå under snømassene. Hun forteller også om lettelsen av å bli reddet. - Det var en ubeskrivelig følelse, sier hun ifølge Svalbardposten. Det er også fetteren. - Hun hadde ufattelig flaks som kom fra det med bare noen skrubbskader. Hun var fryktelig kald, sier han til VG.Det er langt fra første gang skred rammer polarøya. Så sent som i januar omkom en ung mann i et skred syv kilometer fra Longyearbyen. Men uværet som har herjet øygruppen de siste dagene, og et så massivt skred som det som rammet lørdag formiddag, er det ingen som kan huske å ha opplevd. – Jeg har bodd her ganske lenge, og jeg tror aldri jeg har sett så mye snø her før, sier Maria Klungseth Rotevatn til VG.Hun beskriver et lokalsamfunn der alle tar vare på alle i den vanskelige situasjonen. – Folk er veldig hjelpsomme, ekstremt hjelpsomme. Mange hjelper til i gravearbeidet. Ungene blir tatt vare på, og en av barnehagene er åpnet, forteller Rotevatn. Samtidig fortsetter rednings- og hjelpearbeidet i snømassene - og oppfølginen av de som er rammet. Noen har mistet sine kjære. Andre har mistet hus og hjem. Mange sitter med svært dramatiske opplevelser.. To av de skadede som er fraktet til sykehuset i Longyearbyen er barn. - Det jobbes med de skadede fortløpende. Status for de to skadede barna er fortsatt alvorlig, sier Per-Christian johansen, pressevakt ved UNN i Tromsø, til VG klokken 17.15.
Under et metertykt lag av tung snø hamret Anne Kristin Jakobsen mot mikrobølgeovnen midt i bildet for å få kontakt med hjelpemannskapene.